CELEX: 62018TN0240
Language: fi
Date: 2018-04-16 00:00:00
Title: Asia T-240/18: Kanne 16.4.2018 – Polskie Linie Lotnicze ”LOT” v. komissio

201805250681897362018/C 200/592402018TC20020180611FI01FIINFO_JUDICIAL20180416464722Asia T-240/18: Kanne 16.4.2018 – Polskie Linie Lotnicze ”LOT” v. komissio
 ---documentbreak--- C2002018FI4620120180416FI0059462472Kanne 16.4.2018 – Polskie Linie Lotnicze ”LOT” v. komissio
   (Asia T-240/18)2018/C 200/59Oikeudenkäyntikieli: puola
      Asianosaiset
   
   
      Kantaja: Polskie Linie Lotnicze ”LOT” S.A. (Varsova, Puola) (edustaja: asianajaja M. Jeżewski)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
            —
         
         
            kumoamaan Euroopan komission asiassa M.8672 (easyJet / Certains actifs d’Air Berlin) 12.12.2017 tekemän päätöksen C(2017) 8776 final
         
      
            —
         
         
            velvoittamaan komission korvaamaan oikeudenkäyntikulut
         
      
            —
         
         
            velvoittamaan komission vastaamaan vastineessaan tiettyihin kantajan esittämiin kysymyksiin kyseessä olevan keskittymän kilpailuvaikutuksiin liittyvän tutkinnan kulusta ja esittämään tiettyjä todisteita, joihin sen päätös perustuu.
         
      
      Oikeudelliset perusteet ja pääasialliset perustelut
   
   Kantajat vetoavat kanteensa tueksi kuuteen kanneperusteeseen.
   
            1.
         
         
            Ensimmäisen kanneperusteen mukaan komissio rikkoi EU-sopimuksen määräyksiä ja sen soveltamiseksi annettuja säännöksiä, ja erityisesti asetuksen (EU) N:o 139/2004 (
                  1
               ) säännöksiä, kun se ei toteuttanut keskittymän kilpailuun kohdistuvien haitallisten vaikutusten täysimääräistä arviointia.
         
      
            2.
         
         
            Toisen kanneperusteen mukaan komissio arvioi virheellisesti keskittymän vaikutuksia kykyä tarjota henkilöiden lentokuljetuspalveluja tietyiltä lentoasemilta ja tietyille lentoasemille ja teki näin keskittymän arvioinnissa ilmeisen ja vakavan virheen. Asianmukaisesti suoritetun keskittymän analyyttisen tutkinnan olisi pitänyt johtaa siihen toteamukseen, että keskittymän toteuttamisella on tiettyjä kilpailua rajoittavia vaikutuksia ja erityisesti negatiivisempi vaikutus kilpailuun kuin vaihtoehtoisella tilanteella, jossa keskittymää ei toteuteta.
         
      
            3.
         
         
            Kolmannen kanneperusteen mukaan komissio rikkoi ”horisontaalisten keskittymien arvioinnista annettuja suuntaviivoja”, kun se ei tutkinut, kompensoivatko keskittymällä saavutetut tehokkuushyödyt sen kilpailua rajoittavat vaikutukset.
         
      
            4.
         
         
            Neljännen kanneperusteen mukaan komissio rikkoi perussopimusten määräyksiä ja niiden soveltamiseksi annettuja säännöksiä, kun se ei määrännyt easyJetille sitoumuksia, joiden avulla olisi voitu välttää keskittymästä aiheutuva tehokkaan kilpailun merkittävä rajoittuminen.
         
      
            5.
         
         
            Viidennen kanneperusteen mukaan komissio rikkoi perussopimusten määräyksiä ja niiden soveltamiseksi annettuja säännöksiä, kun se ei arvioinut keskittymän vaikutuksia sisämarkkinoihin suhteessa Air Berlinille aiemmin 15.8.2017 myönnettyyn valtiontukeen, jonka Saksan liittotasavalta antoi 150 miljoonan euron lainan muodossa. Tämä tuki hyväksyttiin Saksan liittotasavallan Air Berlinille antamasta valtiontuesta 4.9.2007 tehdyllä komission päätöksellä C(2017) 6080 final.
         
      
            6.
         
         
            Kuudennen kanneperusteen mukaan komissio rikkoi SEUT 296 artiklaa, kun se ei perustellut päätöstään riittävällä tavalla, mistä ovat osoituksena muun muassa tosiseikkojen täysimääräisen arvioinnin puuttuminen, se, ettei huomioon otettu tiettyjä seikkoja, jotka ovat välttämättömiä kaikkien keskittymätoimen kilpailuvaikutusten arvioimiseksi luotettavalla tavalla, se, ettei tämän toimen kaikkia vaikutuksia sisämarkkinoilla arvioitu suhteessa Air Berlinille aiemmin myönnettyyn valtiontukeen, ja se, ettei tällaista laiminlyöntiä perusteltu.
         
      (
         1
      )	Yrityskeskittymien valvonnasta 20.1.2004 annettu neuvoston asetus (EY) N:o 139/2004 (EY:n sulautuma-asetus) (EUVL 2004, L 24, s. 1).